CELEX: C2004/156/13
Language: et
Date: 2004-06-12 00:00:00
Title: Kohtuasi C-184/04: Eelotsusetaotlus, mille esitas Korkein hallinto-oikeus (Soome) 16. aprilli 2004. a otsusega Uudenkaupunki linna poolt algatatud kohtuasjas

12.6.2004   
            
            
               ET
            
            
               Euroopa Liidu Teataja
            
            
               C 156/6
            
         Eelotsusetaotlus, mille esitas Korkein hallinto-oikeus (Soome) 16. aprilli 2004. a otsusega Uudenkaupunki linna poolt algatatud kohtuasjas
   Kohtuasi C-184/04
   (2004/C 156/13)
   Euroopa Ühenduste Kohus on saanud Korkein hallinto-oikeus'i (Soome) 16. aprillil 2004. a otsustatud eelotsusetaotluse Uudenkaupunki linna poolt algatatud kohtuasjas, mis saabus kohtukantseleisse 19. aprilli 2004. a.
   Korkein hallinto-oikeus (Soome) küsib Euroopa Kohtult eelotsust järgmistes küsimustes:
   
               1)
            
            
               Kas direktiivi 77/388/EMÜ (1) artiklit 20 tuleb tõlgendada nii, et selle artikli järgne mahaarvamiste korrigeerimine on kapitalikaupade puhul liikmesriikidele kohustuslik, kui sama artikli lõikest 5 ei tulene teisiti?
            
         
               2)
            
            
               Kas direktiivi artiklit 20 tuleb tõlgendada nii, et selle artikli järgne mahaarvamiste korrigeerimist peab kohaldama ka siis, kui kapitalikaupasid, käesoleval juhul kinnisvara, on esiteks kasutatud mittemaksustavas tehingus, mille korral ei saanud alguses mingeid mahaarvamisi teha, ja alles hiljem korrigeerimisperioodi ajal maksustatavas tehingus?
            
         
               3)
            
            
               Kas direktiivi artikli 13 lõike C teist lõiku võib tõlgendada nii, et liikmesriik võib piirata kinnisvarakapitali puudutavate tehingute mahaarvamisõigust Soome käibemaksuseaduses sätestatud viisil, kus mahaarvamisõigus on täiesti takistatud käesoleva asja laadses olukorras?
            
         
               4)
            
            
               Kas direktiivi artikli 17 lõike 6 teist lõiku võib tõlgendada nii, et liikmesriik võib piirata kinnisvarakapitali puudutavate tehingute mahaarvamisõigust Soome käibemaksuseaduses sätestatud viisil, kus mahaarvamisõigus on täiesti takistatud käesoleva asja laadses olukorras?
            
         
      (1)  Nõukogu kuues direktiiv, 17. mai 1977, kumuleeruvate käibemaksudega seotud liikmeriikide õigusaktide ühtlustamise kohta – ühtne maksubaas, EÜT L 264, 15.10.1977, lk 44